**Sultanul Rolea - Declarație de pace**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O gaiţă cam ciudată prin mine croncănea

Şi deschidea penajul smolit de ură grea

Şi-n abisala-i sferă, c-o gușă de lirism

Mă cununa cu forţa c-un trist ezoterism.

Dar gaiţa-primadonă îşi spuse-ntâia dată

Că e privighetoare. ..nu cioară blestemată

Şi croncănind pe ramuri, primi pe loc în dar

Scuipat de fier de puşcă din ochi de pădurar.

Aşa că iau aminte, când gaiţa-n mine cântă

Chema-voi pădurarul să vină cu-a lui flintă

S-aud prin mine alicea cum fluieră cu foc,

Spre fabula ce ține...o primadonă-n joc.

C-aşa-i ezoterismul: privighetoare-aleasă

Sau poate-i cucuveaua urcată sus, pe casă,

Sau poate-i primadona ce cântă pe un sait

S-o latre toți copoii şi toţi căţeii: hait !

Morala e simpluţă: oricât eu am lirism

Mi-e versul anorexic de n-am ezoterism!

Iar gaiţa din mine ...e cioară pe câmpie

De nu citesc din Veda. ..să ştiu filozofie!

21.05.2016